wickkiey/tamil-wikipedia-chunked huggingface dataset:
# திருமணம்

## மணமுறைகள்

### துணங்கையாடி மணத்தல்

துணங்கையாடுதல் என்பது மகளிர் விளையாட்டில் ஒன்று. விழாக் காலங்களில் துணங்கையும், மன்னர்ப் போரும் ஒருங்கே நிகழும். துணங்கைக் கூத்துக்குரிய நாள் நிச்சயிக்கப்பட்டு, அந்நாளில் ஆண், பெண் இருபாலரும் தனித்தனியே துணங்கையும், மன்னர்ப்போரும் நிகழ்த்திய செய்தியை குறுந்தொகைப் பாடல் காட்டுகிறது.
# திருமணம்

## மணமுறைகள்

### பரிசம் கொடுத்து மணத்தல்

மணமகன் பரிசம் கொடுத்து மணமகளின் பெற்றோர் ஒப்புதலுடன் மணத்தல் பரிசம் கொடுத்தல் எனப்படும். இப்பரிசம் அணிகலன், பணம், நிலம் போன்ற சொத்துக்களாக வழங்கப்பெறும். மணமகளின் பெற்றோர் கேட்கும் பரிசுத் தொகையினைக் கொடுத்து, அவர்கள் ஒப்புதல் பெற்று மணந்தமைக்குச் சான்று உண்டு
: " உறுமென கொள்ளுநர் அல்லர் நறுநுதல் அரிவை பாசிலை விலையே "என்ற குறிப்பு இதனை உனர்த்துகிறது. சில சமயம் ஏதேனும் காரணம் குறித்து மணமகன் தரும் பரிசத்தை மணமகளின் பெற்றோர் ஏற்காமல் மகளைக் கொடுக்கவும் மறுப்பர். தற்காலத்தில் பரிசம் கொடுத்து மகளை மணத்தல் சில சமூகத்தாரிடம் காணப்படுகிறது. அதோடு பொருள் பெற்று மணத்தல் என்பதும் உள்ளது.
# திருமணம்

## திருமண வகைகள்

திருமணங்கள் பல வகைப்படுகின்றன. பெரும்பான்மைத் திருமணங்கள் ஒர் ஆண், ஒரு பெண் ஆகிய இருவருக்கிடையே நடைபெறும் ஏற்பாடு ஆகும். எனினும் தற்காலத்தில் ஆணுக்கும் ஆணுக்கும், பெண்ணுக்கும் பெண்ணுக்கு இடையே நடைபெறும் திருமணங்களும் சட்ட, அரசியல் முறையில் பல நாடுகளில் ஏற்றுக் கொள்ளப்படுகின்றன. இவை ஒருபால் திருமணங்கள் எனப்படுகின்றன. ஆண் அல்லது பெண் ஒரே சமயத்தில் எத்தனை மனைவியரை அல்லது கணவன்மாரைக் கொண்டிருக்கலாம் என்பதிலும், ஒருவர் யாரைக் கணவனாக அல்லது மனைவியாக அடைய முடியும் என்பதிலும் பல வேறுபாடுகள் உள்ளன. மேலோட்டமாகத் துணைவர் எண்ணிக்கை அடிப்படையில் திருமணத்தை பின்வரும் வகைகளாகப் பிரிக்கலாம்.
- ஒருதுணை மணம்
- பலதுணை மணம்
:* பலமனைவி மணம்
:* பலகணவர் மணம்
- குழு மணம்
# திருமணம்

## திருமண வகைகள்

### பலதார மணம்

ஓர் ஆண் பல பெண்களை மணக்கும் முறை பொதுவாக பழந்தமிழர் வாழ்வில் காண முடிகிறாது. சங்க இலக்கியங்களில் காமக்கிழத்தி, பொருள்வயின் கிழத்தி, இல்லக்கிழத்தி என்று பல மனைவியரைக் கொண்டமையை நோக்கும் போது மக்கட் பேறு மட்டும் கருதி மட்டுமே இப்பலதார மணம் நிகழ்த்தப் பெறவில்லை என்பதனை அறியலாம்.
# திருமணம்

## திருமண வகைகள்

### உறவு முறைத் திருமணம்

உறவு முறைத் திருமணம் மணிமேகலை காப்பியத்தில் முதல் முதலாகச் சுட்டப்படுகிறது. மைத்துனன்-(வடசொல்)மணம் புரிதற்கு உரியவன் என்று பொருள். மணிமேகலை காலச் சமுதாய வழக்கில் வணிகர் குலத்திடையே இவ்வழக்கு இடம் பெற்றிருந்தது. வணிகரின் செல்வம், அவர்தம் குடியிலேயே எக்காலத்தும் இருத்தல் வேண்டும் என்ற எண்ணம் காரணமாகவும் வருணப்பாகுபாடு, குலப்பாகுபாடு ஆகியவை அழியாமல் பாதுகாக்க வேண்டும் என்பது தொடர்பாகவும் இவை நிகழ்ந்திருக்க வேண்டும் என்பர்.
# திருமணம்

## திருமண வகைகள்

### திணைக் கலப்பு மணம்

சங்க கால குறிஞ்சி, முல்லை, மருதம், நெய்தல், பாலை என்ற ஐந்நில மக்களுக்குள்ளும் கலப்பு மணம் இருந்த நிலை அகநானூறுப் பாடல் மூலம் அறிய முடிகிறது. மற்ற காப்பியங்களில் இது பற்றிய செய்திகள் இடம் பெறவில்லை.
# திருமணம்

## திருமண வகைகள்

### சேவை மணம்

மணமகன் தான் விரும்பிய பெண்ணின் தந்தைக்குப் பிடித்தமான முறையில் சேவைகள் செய்தோ, தனது திறமைகளைக் காட்டியோ அப்பெண்ணை மணத்தல் சேவை மணம் எனப்படும். சீவக சிந்தாமணி யில் சீவகன் ஏமமாபுரத்தின் மன்னன் மகள் கனகமாலையை மணந்ததும், பெருங்கதையில் உதயனன் பதுமாவதியை மணந்ததும் இந்த சேவை மணத்தினைச் சார்ந்ததாகும்.
# திருமணம்

## தமிழரின் திருமண நிகழ்வுகள்

காப்பியங்களில் காணப்படும் பண்டைத் தமிழரிடம் இடம் பெற்ற மண முறைகளைத் தவிர, நால்வகை வருணத்தவர் தம்குல முறைப்படியான மணவினைச் செயல்கள் இடம் பெற்ற நிலையும் காணப்படுகிறது.
இது காப்பியங்களிலும் மரபாக இடம் பெற்றுள்ளது.
1. பொருத்தம் பார்த்தல்
1. மணநாள் குறித்தல்
1. திருமண அழைப்பிதழ் அல்லது முரசு மூலமாக நகர மக்கட்கு உணர்த்துதல்
1. மணவினை நிகழும் இடத்தை அலங்கரித்தல்
1. சிறப்பு இறைவழிபாடு செய்தல்
1. மங்கல ஒலி எழச்செய்தல்
1. மணமேடை ஒப்பனை
ஆகிய திருமண நிகழ்வுகள் காப்பியங்களில் இடம் பெற்றுள்ளது.
# திருமணம்

## பொருத்தம் பார்த்தல்

பண்டைத்தமிழகத்தில் களவு நெறி இருப்பினும் அக்களவு நெறி கற்பாகிய திருமணத்தில் முடிந்தது. இரு பெற்றோர்களில் ஒப்புதல் பெற்று மணம் நிகழ்த்தலை மரபாகக் கொண்டனர். அவ்வாறான கற்பு நெறி சிறந்து விளங்க மணப் பொருத்தம் பார்த்தனர். திருமணத்திற்குரிய பொருத்தங்களாக
:" பிறப்பே, குடிமை, ஆண்மை, ஆண்டொடு
: உருவு,நிறுத்த காமவாயில்,
: நிறையே, அருளே, உணர்வோடு திருவென
: முறையுறக் கிளந்த ஒப்பினது வகையே"
என தொல்காப்பியர் குறிப்பிடுகிறார். பெருங்கதையில் மணப்பொருத்தம் எட்டு என்றும் அவை
1. இளமை
1. வனப்பு
1. வளமை
1. தறுக்கண்
1. வரம்பில் கல்வி
1. நிறைந்த அறிவு
1. தேசத்தமைதி காத்தல்
1. குற்றமில்லாத சூழ்ச்சி முதலியன ஆகும் எனக் குறிப்பிடுகிறது.
சீவக சிந்தாமணியில் குண மாலை-சீவகன் மணம் கணியரிடம் பொருத்தம் கேட்ட பின்பே நிகழ்ந்ததாகக் கூறப்பட்டுள்ளது. பதுமாவதியை சீவகன் மணந்த போது பெண்ணின் தந்தை சாதகம் பார்த்து, மணம் முடித்த செய்தி இடம் பெற்றுள்ளது. தற்காலத்திலும் பத்து பொருத்தம் பார்த்தல் நிகழ்கிறது.
# திருமணம்

## மண நாள் குறித்தல்

தமிழர்கள் எந்தச் செயலைச் செய்தாலும் நல்ல நாள் பார்த்துச் செய்வதில் நம்பிக்கையுடையவர்கள். மணவினை முடித்தற்கு உரிய நல்ல நாள், நல்ல நேரம், மங்கல வினைக்குரிய பெரும்பொழுது, சிறுபொழுது ஆகிய அனைத்தியும் வல்லவரிடம் கேட்டு முடிவு செய்தனர்.
:" மனைவிளக் குறுத்து மாலை தொடரிக்
: கனையிருள் அகன்ற கவின்பெறு காலைக்
: கோள்கால் நீங்கிய கொடுவெண்டிங்கள்"
மேலும் வளர்பிறை நாள்களையும், பகலின் முற்கூறான காலைப் பொழுதையுமே மண நிகழ்விற்குரிய நல்ல நேரமாகக் கருதினர். சிலப்பதிகாரத்தில் இளங்கோவடிகள் கோவலன் – கண்ணகி மணவினை சந்திரன் உரோகிணி என்னும் நட்சத்துடன் கூடும் வேளையில் நடந்ததாகக் குறிப்பிடுகிறார்.
"வானூர் மதியஞ் சகடனைய"
கம்ப ராமாயணத்திலும் வசிட்டர் மணவினை நிகழ்த்தற்குரிய நாளைக் கூறினார் என்றும் அறியலாம். இதனால் நல்ல நேரம் பார்த்தல் பெரும்பாலும் எல்லா மரபினராலும் பின்பற்றப்பட்டது.
# திருமணம்

## நகருக்கு உரைத்தல்

மணம் நிச்சயிக்கப்பட்ட பின் மணச் செய்தியினை ஊருக்கு அறிவித்தல் தமிழர் மரபாகும். சங்கப் பாடல்களில் இவை இடம் பெறவில்லை. அக்காலத்தில் இயற்கையோடு இயைந்த மணம் மேற்கொண்டமையால் தங்கள் சுற்றாம் சூழ முடித்துக் கொண்டனர். பிற்காலத்தில்
:பல்லார் அறியப் பறையறிந்து நாள் கேட்டுக்
: கலியாணஞ் செய்து கடிபுக்க - மெல்லியள்"  
என நாலடியார் கூறுகிறது. சிறிய ஊராயின் பறையறிவித்தும், தொடர்ந்த காலத்தில் மன்னர், வணிகர் ஆகியோர் முரசறைந்து மண் செய்தியை நகருக்கு உறைத்தனர். யானையின் மீது அணிகலன்களை அணிந்த பெண்களை அமர்த்தி முரசறைந்து அறிவித்தனர். பெருங்கதையில் மணச் செய்தியைக் கூறும் போது 'வெள்ளை ஆடையை உடுத்தியும், வெள்ளைச் சந்தனத்தை உடலில் அணிந்து, அசையும் மஞ்சிகையைக் (காதணி) காதில் அணிந்து, மாலைகள் ஆட முத்து மாலை புணைந்தும், போர்க்களத்திலே தலைமை கொண்ட யானையின் மீது வன்முரசை ஏற்றினர் என்று முரசறைவோன் தோற்றம் கூறப்படுகிறது. சிந்தாமணியில் மன்னனின் மணவினை அறிவிக்க முரசறைவோன் யானை மீதமர்ந்து, மணச் செய்தியை ஊருக்கு உணர்த்தினான். முரசு சுமக்கும் யானைக்கும் வெள்ளணியும், மாலையும், திலகமும் அணிவித்தனர் என்று சுட்டுகிறது. பெரிய புராணத்தில் புனிதவதி, ( காரைக்கால் அம்மையார் )பரமதத்தன் ஆகியோர் திருமணச் செய்தி ஓலையில் எழுதி அணுப்பிய செய்தியைக் காண முடிகிறது. மனன்ர் மண வினையில் மக்கள் பங்கு அதிகம் இருந்தது. மக்கள் அனைவரும் மகிழ்ச்சியுடன் தம் கடமை ஆற்றிய நிலையைக் காண முடிகிறது. மேலும் முரசறைவோன் மக்களை அணிகலண்கள் பலவற்றை அணிந்து கொள்ளும்படியும்அவைஅரசகட்டளைஆகையால் இனிய பால் சோற்றாஇயல்லாமல் பிறாவற்றை ஏழு நாட்கள் உம் மனம் விரும்பினும் உண்ணாதிருப்பீராக " என்று அறிவுருத்தி, பின்பு அவர்கள் மேற்கொள்ள வேண்டிய செய்தியையும் கூறுகிறான். இதனால் மன்னருக்கும் மக்களுக்கும் இடையே இருந்த உறவும் மக்களின் மகிழ்ச்சியை நல்ல நாளில் விரும்பி கொல்லாமை முதலிய நோன்பு வலியுறுத்தப்ப்டுதலையும் அறியலாம். மண நாளின் போது இன்னா செயல்கள் எவையும் இடம் பெறாமல் அறவாழ்க்கை மேற்கொள்ள வேண்டும் என்ற எண்ணமும் புலனாகிறது.
# திருமணம்

## மணவினை நிகழும் இடம்

பழந்தமிழர் திருமணத்தை பெண்வீட்டில் நிகழ்த்துதலை மரபாகக் கொண்டிருந்தன்ர்.களவொழுக்கம் காரணமாக உடன்போக்கு நிகழும்பொழுது தலைவன் தலைவியைத் தன்னுடன் தனது இடத்திற்கு அழைத்துச் சென்று மணம் செய்து கொள்வது மரபாக இருந்தது. கற்பு மணம் பெரும்பாலும் மணமகள் இல்லத்திலேயே நிகழ்ந்தது. இதனை
:: "நும்மனைச் சிலம்பு கழீஇயயரினும்
::எம்மனை வதுவை நன்மணங்கழிகெனச்
::சொல்லி னெவனோ மற்றே வெண்வேல்
::வையற விளங்கிய கழலடிப்
::பொய்வல் காளையை யீன்ற தாய்க்கே"
என்ற ஐங்குறுநூறு பாடலால் அறியலாம். ஒரு பெண் மணவினை நிகழும் வரை பிறந்த வீட்டை விட்டு வெளி வருதல் கூடாது; பிறர் மனையில் தங்கவும் கூடாது என்ற கொள்கையின் படி பரிசம் போடுதலும் பெண்வீட்டில் திருமணம் செய்தலும் இடம் பெறுவது தமிழர் வழக்கமாக இருந்தது. காப்பிய காலத்திலும் பெரும்பாலும் மணமகள் வீட்டிலேயே மணவினை நிகழ்ந்தது. இன்று அவரவர் வசதிக்கும் வாய்ப்பிற்கும் ஏற்ப இறைவன் முன்னிலை, திருமணக்கூடம், பொதுமன்றில்கள், மணமகன் இல்லம் ஆகிய இடங்களிலும் மணம் நிகழ்த்துதல் இடம் பெறுகிறது.
# திருமணம்

## மணப் பந்தல் அமைத்தல்

மற்றும் வாழைத் தோரணங்களால் அமைக்கப்பட்டுள்ள பந்தல்]]
தமிழர் மணவினைகளில் மனச்செயல் இனிதே நிறைவேறி வாழ்நாள் முழுமையும் வளம் பெற இறைவழிபாடு முதலிடம் பெற்றது. மணம் நடைபெறும் வீட்டின்கண் பந்தல் அமைப்பர். அப்பந்தலை "மணப்பந்தல்" எனச் சுட்டுவர். மணப் பந்தலில் நாற்பத்தைந்து கால்கள் இடம் பெற்றன. ஒவ்வொரு காலிலும் ஒரு தெய்வம் நிலை பெற்றதாகக் கருதினர். அதனை
: ஐயொன்பதின் வகைத் தெய்வநிலைஇய
:கைபுனை வனப்பின் கான்முதல் தோறும்
:ஆரணங்காகிய வணிமுளையகல்வாய்"
என்ற பெருங்கதை ப் பாடல் வழி அறியலாம். அந்தக் கால்கள் தோறும் கூலமுளைகளையுடைய நிறை குடங்கள் அழகுற அமைக்கப்பட்டது. கணபதி பூசையுடன் மணப்பந்தல் அமைக்க நடுகின்ற முதல் பந்தக்காலை நல்ல நாள், நல்ல முழுத்தம் பார்த்து, மங்கல இசை முழங்க நடுதல் வழக்கம். இறை வழிபாடு நிகழ்த்திய பின் ஏனைய கால்கள் நட்டுப் பந்தல் அமைப்பர். இவை தமிழரிடம் பிற மொழியினரின் தொடர்பு காரணமாக இடம் பெற்ற செயல்கள் எனலாம்.
# திருமணம்

## இறைவழிபாட்டிற்குரிய பொருள்கள்

தக்கோலம் , ஏலக்காய், கிராம்பு(லவங்கம்), சாதிக்காய், கற்பூரம் எனும் ஐவகை மணப் பொருள்களுடன், வெற்றிலையையும் வலப்பக்கம் வைத்து, சந்தனத்துடன், மஞ்சளையும் தடவி இரும்பாற் செய்த விளக்கினிடத்தில் நிறைக்கப்பட்ட நெருப்பு நிறைகளைச் சுற்றி நறும்புகையூட்டி, ' தேவீர் நீர்மலையிடத்திருந்தாலும்,மண்ணிடத்திருந்தாலும், விண்ணிடத்திருந்தாலும் இங்கு வந்து இந்தப் படையலைப் பெற்று மணமக்களுக்கு மங்கலத்தைக் கொடுக்க வேண்டும் ' என்று தேவர்களை வேண்டினர். பந்தக்கால் தோறும் உறையும் நான்முகக்கடவுள் முதலிய தெய்வங்களுக்கு அமைந்த இடங்களை செம்முது பெண்டிர் தம்மைக் கன்னிப் பெண்கள் சூழ்ந்திருக்க வலம் வந்து, உளுந்து, நெல், உப்பு, மலர், வெற்றிலைச்சுருள்,சந்தனம் ஆகிய மங்கலப் பொருட்களையும் தமது கைகளில் அடக்கிக் கொண்டு, காந்தள் இதழ் போன்ற தம் மெல்லிய கரம் குவித்து எல்லீரும் இங்கணம் ஏழு முறை வணங்குமின் என உளுந்து முதலியவற்றைத் தூவி வணங்கிக் காட்டுவர். அக்கன்னியரும் அவ்வாறே வணங்கித் தெய்வங்கட்கு மடை கொடுப்பர். சங்க இலக்கியங்களில் பந்தல் காலில் உறையும் தெய்வங்களின் பெயர் சுட்டப்படவில்லை. இடைக்காலத்தில் நான்முகக்கடவுள் எனக் குறிப்பிடப்படுதலைக் காணலாம்
# திருமணம்

## தெய்வங்களுக்குப் படைத்த உணவு வகைகள்

பால் உலையில் வெந்த வெண்சோறு, தேன் உலையில் வெந்த தேன்சோறு, புளிநீரில் வெந்த புளிஞ்சோறு, கருப்பஞ்சாற்றில் வெந்த இன்னடிசில், நெய்ப்பொங்கல் ஆகியவற்றை பொன், வெள்ளி, மணிச் செபம்புகளாலான அகல்களில் நிறைத்துத் தெய்வங்களுக்கு மடை கொடுத்தனர். இறைவழிபாட்டில் மணமகள், அவளது தோழியர், பெண்டிர் ஆகியோர் இடம்பெற்றனர். இல்லுறை தெய்வத்திற்கு மலர் தூவி வழிபட்டனர்.
# திருமணம்

## மங்கல ஒலி

திருமணம் நடக்கும் வீட்டில் சங்கொலி, பறையொலி ஆகியவை முழங்கும். மணச் சடங்கு நடைபெறும் போது திருமண முழவு(மத்தளம்) பெரிய முரசு, மணமுழவு மணமுரசு ஆகியவை ஒலித்து மணவினையை நகர மக்கட்கு உணர்த்தினர். அரசர் மணவினையில் பல்வகை இசைக்கருவிகளின் ஒலிகள் முழங்கின. ஆறு நாட்கள் கழிய எங்கும் பரபரப்புடன் வெண்சங்கு முழங்கின. குற்றமில்லா யாழும், குழலும், தண்ணுமையும், அழகிய முரசும் முழங்கின. கம்பராமாயணம் இதனை
:"மங்கல முரசு இனம் மழையின் ஆர்த்தன;
:சங்குகள் முரன்றன; தாரை,பேரிகை பொங்கின;
:மறையவர் புகலும் நான்மறை, கங்குலின் ஒலிகளும்
:மாகடலும் போன்றதே"
எனக் குறிப்பிடுகிறது.
# திருமணம்

## நகரை அழகு செய்தல்

மன்னர் மண வினைகளில் நகரினைப் பொலியச் செய்தல் சிறப்பிடம் பெறுகிறது. மக்களும் ஒருங்கிணைந்து கூடி மணவினைச் செயல்களில் ஈடுபட்டனர். மங்கலச் செயல்களாக அரண்மனை வாயில்களில் கமுகு, வாழை ஆகியவற்றைத் தொங்கவிடுதல், மாலைகள் அணிவித்து அகில்புகையூட்டுதல், அழகிய வண்ணக் கோலமிடுதல் போன்ற செயல்களை மேற்கொண்டனர்.
# திருமணம்

## மணமேடை ஒப்பனை

மணவறை எனப்படும் நிலத்தை திருமகளின் இடை போலப் புனைந்தனர். வண்ணப் பொடிகளால் கோலமிட்டனர். மங்கலமாகப் பெரிய தவிசை (இருக்கை) இட்டனர். பொற்காசும், மணியும், முத்தும் குவிக்கப்பட்டன. மங்கலகரமாக விளக்குகள் எழுந்தன. புகைகள் எழுந்தன. பெண்கள் கவரி ஏந்தி நின்றனர். இச்செயல்கள் மன்னரின் மணமேடைகளில் இடம் பெற்றன.
# திருமணம்

## புதுமையாக இடம்பெற்ற சில பழக்கங்கள்

பண்டைத்தமிழரின் மண மரபில் இடம் பெற்ற மணவினைச் செயல்கள் காப்பியங்களில் அமைந்து காணப்படினும் புதியவைகளும் காப்பியங்களில் இடம்பெற்றுள்ளன. பண்டைத் தமிழர்களிடம் இல்லாத வேள்வித் தீ வளர்த்தல் என்பது சிலப்பதிகாரம் மற்றும் பெருங்கதையில் காணப்படுகிறது.
- காப்பு நூல் கட்டுதல்
- மங்கல நீர் கொண்டு வருதல்
- மண மக்கள் ஒப்பனை
- மணமகன் அழைப்பு
- வேள்வித்தீ
- அம்மி மிதித்தல்
- பாத பூசை செய்தல்
- அருந்ததி காட்டல்
- அறம் செய்தல்
- மங்கல அணி
- சீதனம் கொடுத்தல்
இது போன்று புதியனவாக தமிழர்களின் திருமணத்தில் புதிதாக இடம் பெற்றன.
# திருமணம்

## உலகில் வினோத திருமணங்கள்

- சீனா நாட்டில் உகூர் கலாசார மக்கள் மணமகள் மீது அம்பு எய்து அன்பைப் பரிமாறிக்கொள்கிறார்கள்.
- ஆப்பிரிக்காவின் மரிட்டானியா பகுதியில் மணப்பெண் உணவு உண்டு உண்டாக வேண்டுமென்று நினைக்கிறார்கள்.
- ஸ்காட்லந்து நாட்டில் திருமணத்திற்கு முதல் நாள் மணமகளை அழுகிய பழங்களைக்கொண்டு கறுப்பாக மாற்றுகிறார்கள்.
- சீனா நாட்டின் துஜியா இனத்தில் மணமகள் ஒரு மாதத்திற்கு ஒரு மணி நேரம் அழ வேண்டும். இது அங்கு கட்டாயம் ஆகும்.
- கொரியா நாட்டில் முதலிரவிற்கு செல்லும் மணமகனை இரண்டு கால்களையும் கட்டி உள்ளங்காலில் அடிக்கிறார்கள்.
- இந்திய நாட்டில் ஜாதகத்தில் தோசம் இருக்கும் பெண்கள் வாழைக்கன்றையோ, தென்னை மரத்தையோ முதலில் திருமணம் செய்த பின் கல்யாணத்திற்கு ஆயத்தப்படுத்துகிறார்கள்.
- அயர்லாந்து நாட்டில் திருமணப்பெண் நடனமாடும்போது காலை தரையிலிருந்து தூக்கவே கூடாது என்று கட்டாயப்படுத்துகிறார்கள்.
- ஸ்பார்ட்டன் கலாசாரத்தில் மணப்பெண்னை மொட்டை அடித்து, ஆணின் உடையை உடுத்தச் செய்து அலங்கோலப்படுத்துகிறார்கள்.
- ஜெர்மானிய திருமணங்களின் மணமக்களுக்கு பீங்கான் தட்டுகள் கொடுக்கப்பட்டு அதை அவர்கள் தரையில் போட்டு உடைக்கிறார்கள்.
# திருமணம்

## உலகில் வினோத திருமணங்கள்

### சாதியும், திருமணமும்

இந்தியாவில் சராசரி 89 சதவிகிதம் திருமணங்கள் சொந்த சாதிக்குள்ளேயே நடக்கின்றன. தமிழகத்தில் 2.59 சதவிகிதம் மட்டுமே சாதி மறுப்பு திருமணங்கள் நடக்கின்றன. தமிழக மற்றும் ராஜஸ்தானில் அதிக அளவு 97.41 சதவிகிதம் அகமணமுறை திருமணங்கள் நடப்பதாக ஒரு ஆய்வு தெரிவிக்கின்றது.
# சிந்துவெளி மொழி

**சிந்துவெளி மொழி** என்பது, கிமு 1,500 ஆண்டுக் காலப்பகுதிக்கு முன்னர் இன்றைய பாகிசுத்தான், இந்தியா ஆகிய நாடுகளுள் அடங்கியுள்ள பகுதிகளில் செழித்திருந்த சிந்துவெளி நாகரிக மக்கள் பேசிய மொழியைக் குறிக்கும். இந்த நாகரிகத்தின் முக்கிய நகரங்களான அரப்பா, மொகெஞ்சதாரோ என்பவற்றின் பெயர்களைத் தழுவி இம் மொழியை **அரப்பா மொழி** அல்லது **மொகெஞ்சதாரோ மொழி** என்றும் குறிப்பிடுவது உண்டு. சிந்துவெளி நாகரிகம் அதன் காலத்தில் ஒரு பரந்த நிலப்பரப்பில் உன்னத நிலையில் இருந்த ஒரு நாகரிகமாக இருந்தும், நகர அமைப்பு முதலியவற்றை நோக்கும்போது அவர்கள் அறிவிற் சிறந்து விளங்கியிருப்பர் என்று சொல்லக்கூடியதாக இருந்தும், குறிப்பிடத்தக்க அளவில் எழுத்துவடிவில் எந்தத் தகவல்களையும் இந்த நாகரிகம் விட்டுச் செல்லவில்லை. எழுத்து என்று சொல்லக்கூடிய அளவுக்குக் கிடைத்தவை பெரும்பாலும், வணிக முத்திரைகள் என்று அடையாளம் காணப்பட்ட முத்திரைகளில் காணப்படுபவை மட்டுமே. இந்த முத்திரைகளில் காணப்படும் குறியீட்டுத் தொடர்கள் மிகவும் நீளம் குறைந்தவை. ஆகக் கூடிய நீளம் கொண்டது 14 குறியீடுகளை மட்டுமே கொண்டுள்ளது. இவை தவிரச் சிந்துவெளி நாகரிக மக்களின் மொழி பற்றிய தகவல்கள் எதுவும் கிடைக்கவில்லை.  
சிறிய அளவினதாக இருந்தும், பெரும் எண்ணிக்கையில் கிடைத்த இந்த முத்திரைகளை ஆதாரமாகக் கொண்டு சிந்து வெளி மக்களின் மொழிபற்றிய ஆய்வுகளை ஆய்வாளர்கள் மேற்கொண்டு வருகின்றனர். கிடைத்திருக்கும் தகவல்களைக் கொண்டு இந்த மொழியின் இயல்புகளை அறிந்து கொள்வதற்கு அவர்கள் முயன்று வருகிறார்கள்.
சிந்து வெளி முத்திரைகளை படிப்பதில் பூர்ணசந்திர ஜீவா அவர்களின் ஆய்வு முக்கிய மானது. அவர் சிந்துவெளி எழுத்து தமிழே எனவும் அது சித்திர எழுத்து மட்டுமே அல்ல என்றும் அது ஒலி நிலையான தனி எழுத்து மற்றும் கூட்டெழுத்துகள் சித்திர எழுத்துக்களை கொண்டது எனக் கூறி படித்து காட்டியுள்ளார்.அவரது ஆய்வுகள் நூலாகவும் Poornachandra jeeva எனும் முகநூல் பக்கத்திலும் வெளியிடப்பட்டுள்ளன.
# உறவுமுறை

தனி மனிதர்களை சமூகக் குழுக்களாக ஒழுங்கு படுத்துவதற்கான மிகவும் அடிப்படையான அம்சம் **உறவுமுறை** ஆகும். ஆரம்பத்தில் இது உயிரியல் மரபுவழியால் தீர்மானிக்கப்படுவதாகக் கருதப்பட்டது.  
மனிதர்கள் பிறக்கும்போதே தாய், தந்தை, சகோதரர்கள் மற்றும் பல தாய்வழி, தந்தைவழி உறவினர்கள் எனப் பல உறவினர்கள் இருப்பார்கள். அவர்கள் வளர்ந்து மணம் செய்யும்போது அவர்களின் துணைவர்கள் வழியிலும் புதிய உறவுகள் சேர்கின்றன. பிள்ளைகள் பிறக்கும்போது உறவினர் வட்டம் விரிந்து கொண்டு செல்கின்றது. ஆயினும் ஒருவரைப் பொறுத்து அமையும் உறவுகள் எல்லாமே ஒரே விதமானவை அல்ல. சில மற்றவற்றை விட முக்கியத்துவம் வாய்ந்தவையாக உள்ளன. சில உறவுகள் மிகவும் நெருக்கமாக இருக்கின்ற அதே வேளை வேறு சில மேம்போக்கானவையாக இருக்கின்றன.
# உறவுமுறை

## உருவாகும் விதத்தின் அடிப்படையில் உறவுகளின் வகைகள்

ஒருவருடைய தாய், தந்தை, பாட்டன், பாட்டி, பூட்டன், பூட்டி, ஓட்டன், ஓட்டி பிள்ளைகள், பேரப் பிள்ளைகள், சகோதரர் ஆகியோர் உயிரியல் முறையில் தொடர்பானவர்கள். இவர்களுடைய உறவுகள் இரத்த உறவு எனப்படுகின்றது. ஏற்கனவே இரத்த உறவினரல்லாத ஒருவரை மணம் செய்யும் போது அவருடைய கணவன் அல்லது மனைவியுடன் ஏற்படும் புதிய உறவு முறை மண உறவு ஆகும். அது மட்டுமன்றி மனைவி அல்லது கணவனுடைய உறவினர்களும் இவருக்கு உறவினராகின்றார்கள். இதுவும் மண உறவின் வகைப்பட்டதே. தவிர ஒருவரைத் தத்து எடுத்துக்கொள்வதன் மூலமும் உறவுகள் ஏற்பட வாய்ப்பு உண்டு. இத்தகைய உறவுகள் புனைவியல் உறவு எனப்படும்.
நாம் முதல் தலைமுறை
தந்தை/தாய்-இரண்டாம் தலைமுறை
பாட்டன்/பாட்டி- முன்றாம் தலைமுறை
பூட்டன்/பூட்டி- நான்காம் தலைமுறை
ஒட்டன்/ஒட்டி- ஐந்தாம் தலைமுறை
சேயோன்/சேயோள்-ஆறாம் தலைமுறை
பரன்/பரை-ஏழாம் தலைமுறை
*'தடித்த எழுத்துக்கள்'பரன்+பரை=பரம்பரை.*
# உறவுமுறை

## நெருக்கத்தின் அடிப்படையில் உறவின் வகைகள்

இன்னொருவர் வழியாக அல்லாது ஒருவருடன் நேரடியாக உறவு உள்ளவர்கள் முதல் நிலை உறவினர்கள் ஆவர். பெற்றோர், உடன் பிறந்தோர், பிள்ளைகள் என்போர் முதல் நிலை உறவினர் தகுதியைப் பெறுகின்றனர். இந்த முதல் நிலை உறவினரின் முதல் நிலை உறவினர் ஒருவருக்கு இரண்டாம் நிலை உறவினராவர். எடுத்துக்காட்டாகப் பேசுனரின் தந்தையின் முதல் நிலை உறவினரான அவருடைய தந்தை பேசுனருக்கு இரண்டாம் நிலை உறவினராகும். இம் முறையில் பெற்றோரின் பெற்றோர், பிள்ளைகளின் பிள்ளைகள், உடன் பிறந்தோரின் பிள்ளைகள் போன்றோர் பேசுனருக்கு இரண்டாம் நிலை உறவினர் ஆகின்றார்கள். இவ்வாறே பேசுனரின் இரண்டாம் நிலை உறவினரின் முதல் நிலை உறவினர் பேசுனருக்கு மூன்றாம் நிலை உறவினர் ஆவர். இவ்வாறே உறவுமுறையில் நான்காம், ஐந்தாம் நிலைகளும் ஏற்படுகின்றன. எனினும் ஒரு குறிப்பிட்ட அளவுக்கு மேல் பொதுவாகத் தூரத்து உறவினர்கள் என்று குறிப்பிடப் படுவார்கள்.
# உறவுமுறை

## மரபு முறைமையும், உறவுமுறையும்

மேலே கண்டவாறு பல் வேறு விதமாகவும், பல மட்டங்களிலும் உறவுகள் அமைந்தாலும், இத்தகைய உறவுகளின் முக்கியத்துவம் வேறு பல அடிப்படைகளையும் சார்ந்துள்ளது. வெவ்வேறு சமுதாயங்களில் நிலவும் பண்பாட்டுச் சூழ்நிலைகளுக்கு ஏற்பக் குறிப்பிட்ட சில உறவினருக்கு முக்கியத்துவம் கொடுக்கும் மரபு முறைமைகள் வழக்கத்தில் உள்ளன. இம் மரபு முறைகள் பொதுவாக நான்கு வகைகளாக வகுக்கப் படுகின்றன.  
1. இருவழி மரபு முறைமை (Bilateral Descent System)
1. ஒருவழி மரபு முறைமை (Unilineal Descent System)
1. ஈரியல் மரபு முறைமை (Ambilineal Descent System)
1. இணை மரபு முறைமை (Parallel Descent System)  
இருவழி மரபைப் பின்பற்றும் சமுதாயங்களில், தாய்வழியையும், தந்தைவழியையும் சேர்ந்த உறவினர் அனைவருக்கும் சம முக்கியத்துவம் கொடுக்கப்படுகின்றது. ஒருவழி மரபுச் சமுதாயங்கள் தாய்வழியில் அல்லது தந்தைவழியில் மட்டுமே தங்களை இணைத்து இனங்காண்கிறார்கள். தாய்வழி மரபுச் சமுதாயங்கள் தாய்வழி உறவினருக்கும், தந்தைவழிச் சமுதாயங்கள் தந்தைவழி உறவினருக்கும் கூடிய சிறப்பை அளிக்கின்றன. ஈரியல் மரபுச் சமுதாயங்களின் உறுப்பினர்கள் இரண்டில் ஒரு வழியில் தங்களை இனங்கண்டுகொள்வர். இணை மரபு முறையைக் கைக்கொள்ளும் சமுதாயத்தவர்களில் ஆண்கள் தங்கள் குடிவழித் தொடர்புகளைத் தந்தைவழியிலும், பெண்கள் தாய்வழியிலும் இனங்காண்பர்.
# அலைக்கம்பம்

**அலைவழிப்படுத்தி** அல்லது **அலைக்கம்பம்** மின் கம்பத்தில் பயணிக்கும் மின்காந்த அலையை வெறுவெளியில் இடுவதற்கும், வெறுவெளியில் உள்ள மின்காந்த அலையை உள்வாங்கி மின் கம்பத்தின் ஊடாக சாதனங்களுக்கு வழங்குவதற்கும் பயன்படும் ஒரு மின் கருவி. அதாவது மின்கம்பத்தின் துணையுடன் பயணிக்கும் மின்காந்த அலைக்கும் வெறுவெளியில் பயணிக்கும் மின்காந்த அலைக்கும் இடையே நிகழும் உருமாற்றத்துக்கு அலைக்கம்பம் உதவுகின்றது. அலைக்கம்பம் தொலைதொடர்பு சாதனங்கள் (சமிக்கை செலுத்திகள், சமிக்கை பெறுவிகள்), ராடர், வழிகாட்டிகள், வானலை வானியல் சாதனங்கள் போன்ற பல உபகரணங்களில் பயன்படுகின்றது.  
மின் கம்பத்தின் துணையுடன், அல்லது அலைவழிபடுத்தி ஊடாக பயணிக்கும் மின்காந்த அலைகள் வெறுவெளிக்கு வீசப்படுவதற்கு சில காரணிகள் ஏதுவாக வேண்டும். அதாவது எல்லாவித மின்காந்த அலைகளும் மின் கம்பத்தின் வழிப்படிதலில் இருந்தோ அல்லது அலைவழிப்படுத்தியிலிருந்தோ வெறுவெளிக்கு தாவுவதில்லை. மின்காந்த அலைகள் மின் கம்பத்தில் இருந்து அலைக்கம்பம் ஊடாக ஏன், எப்படி, எவ்வாறு வெறுவெளிக்கு வீசப்படுகின்றன, மற்றும் வெறுவெளியில் பயணிக்கும் மின்காந்த அலைகளை அலைக்கம்பம் எவ்வாறு உள்வாங்குகின்றது என்பதை மக்ஸ்வெல் சமன்பாடுகளை அடிப்படையாக வைத்து இயற்பியல் கோட்பாடுகள் விளக்குகின்றன.  
அடிப்படையில் அலைக்கம்பம் சாதாரண மின் கடத்தியே ஆகும். மின் சுற்று பகுப்பாய்வில் அலைக்கம்பம் ஒரு இருமுனை கருவியாகும். மேலும் இதற்கு ஏற்றெதிர் தன்மையும் உண்டு.
# அலைக்கம்பம்

## அலைக்கம்ப கூறளவுகள்

கதிர்வீச்சு செலுத்தி அல்லது அலை பெறுவி தேவைகளுக்கு ஏற்ப அலைக்கம்ப வடிவமைப்பு கூறுகள் வேறுபடும். பல கூறளவுகள் உள்ளன, எட்டு கூறளவுகள் கீழே தரப்படுள்ளன. அவற்றுள் கதிர்வீச்சு உருபடிமம், மின் எதிர்ப்பு ஆகியவை முக்கியமானதாகும்.  
- வடிவமைப்பு (உருவ அளவு, கடத்தி தன்மை)
: அலைநீளம் பொறுத்து அலைக்கம்ப நீளம், உருவம், கடத்தி தன்மைகள் வேறுபடும்.  
- கதிர்வீச்சு உருபடிமம்
: அலைக்கம்பத்தின் மின்காந்த அலை வீச்சு எப்படி பரவும் என்பதை எடுத்துரைக்கும். மின் கதிர்வீச்சே கணிக்கப்படுகின்றது. அதை வைத்து காந்த வீச்சையும், ஆற்றலையும் பின்வரும் சமன்பாடுகள் வைத்து கணித்து கொள்ளலாம். தேவையேற்படின் கட்டம் உருபடிமம், முனைவாக்க உருபடிமமும் அலைக்கம்ப பகுப்பாய்வில் பயன்படுத்தப்படுவதுண்டு.  
- மின் எதிர்ப்பு
- வீச்சு திறன்
- திசைவு பெருக்கம்
- கற்றையகலம்
- கதிரகலம்
- முனைவாக்கம்
# அலைக்கம்பம்

## அடிப்படை அலைக்கம்ப வகைகள்

- எளிய இருமுனை அலைக்கம்பம்
- அரை அலைநீள இருமுனை அலைக்கம்பம்
- கால் இருமுனை அலைக்கம்பம்
- சுருள் அலைக்கம்பம்
# அலைக்கம்பம்

## நுட்பியல் சொற்கள்

- அலைக்கம்பம் - Antenna
- மின்கம்பம் – Wire, Transmission Line
- மின்தடம் – Transmission Line
- ராடர் – RADAR
- வழிகாட்டிகள் – Navigation Systems
- வானலை வானியல் – Radio Astronomy
- அலைவழிபடுத்தி – Waveguide
- மக்ஸ்வெல் சமன்பாடுகள் – Maxwell Equations
- மின்கடத்தி – Conductor
- ஏற்றெதிர் – Reciprocal
- கதிர்வீச்சு உரிபடிமம் – Radiation Pattern
- மின் எதிர்ப்பு – Impedance
- வீச்சு திறன் – Radiation Resistance
- கற்றையகலம் – Bandwidth
- கதிரகலம் – Beamwidth
- முனைவாக்கம் – Polorization/polarized
# அலைக்கம்பம்

## துணை நூல்கள்

- Edward A. Wolff. (1966). *Antenna Analysis*. New York: John Wiley & Sons, Inc.
- Lamont V. Blake. (1966). *Antennas*. New York: John Wiley and Sons.
- H. Page. (1966). *Principles of Aerial Design*. New Jersey: Iliffe books ltd.
- Matthew N. O. Sadiku. (2001). *Elements of Electromagnetics*. New York: Oxford Press.
# மின்மாற்றி

**அறிமுகம்:**  
**மின்மாற்றி** என்பது ஒரு மின்சுற்றிலிருந்து மற்றொரு சுற்றுக்கு அல்லது பல சுற்றுகளுக்கு மின் ஆற்றலை மாற்றும் செயலற்ற கூறு ஆகும். மின்மாற்றியின் எந்தச் சுருளிலும் மாறுபடும் மின்னோட்டம், மின்மாற்றியின் மையத்தில் மாறுபட்ட காந்தப் பாய்ச்சலை உருவாக்குகிறது, இது அதே மையத்தைச் சுற்றிலும் வேறு எந்த சுருள்களிலும் மாறுபடும் எலக்ட்ரோமோட்டிவ் ஃபோர்ஸை (EMF) தூண்டுகிறது. இரண்டு சுற்றுகளுக்கு இடையே உலோக (கடத்தும்) இணைப்பு இல்லாமல் தனித்தனி சுருள்களுக்கு இடையே மின் ஆற்றலை மாற்ற முடியும். 1831 இல் கண்டுபிடிக்கப்பட்ட ஃபாரடேயின் தூண்டல் விதி, சுருளால் சுற்றியிருக்கும் மாறிவரும் காந்தப் பாய்வு காரணமாக எந்தச் சுருளிலும் தூண்டப்பட்ட மின்னழுத்த விளைவை விவரிக்கிறது.  
மின்மாற்றிகள் AC மின்னழுத்த நிலைகளை மாற்றப் பயன்படுத்தப்படுகின்றன, அத்தகைய மின்மாற்றிகள் முறையே மின்னழுத்த அளவை அதிகரிக்க அல்லது குறைக்க ஸ்டெப்-அப் அல்லது ஸ்டெப்-டவுன் வகை என அழைக்கப்படுகின்றன. மின்மாற்றிகள் சுற்றுகளுக்கு இடையே கால்வனிக் தனிமைப்படுத்தலை வழங்குவதற்கும், சமிக்ஞை-செயலாக்க சுற்றுகளின் இரண்டு நிலைகளுக்கும் பயன்படுத்தப்படலாம். 1885 இல் முதல் நிலையான-சாத்தியமான மின்மாற்றி கண்டுபிடிக்கப்பட்டதிலிருந்து, மாற்று மின்னோட்ட மின்சாரத்தின் பரிமாற்றம், விநியோகம் மற்றும் பயன்பாட்டிற்கு மின்மாற்றிகள் இன்றியமையாததாகிவிட்டன. மின்னணு மற்றும் மின்சார ஆற்றல் பயன்பாடுகளில் மின்மாற்றி வடிவமைப்புகளின் பரவலானது காணப்படுகிறது. மின்மாற்றிகளின் அளவு RF மின்மாற்றிகளில் இருந்து ஒரு கன சென்டிமீட்டருக்கும் குறைவான அளவிலும், நூற்றுக்கணக்கான டன் எடையுள்ள அலகுகள் வரை மின் கட்டத்தை ஒன்றோடொன்று இணைக்கப் பயன்படுகிறது.
# மின்மாற்றி

## வரலாறு

மின்னோட்டத்தின் காந்த தூண்டலைக் கண்டறிந்த போது, மாறுதிசை மின்னோட்ட இயற்றி அமைப்புகள் அதனுடைய எளிமையான வடிவத்தில் அறியப்பட்டன. ஆரம்பகால இயந்திரங்கள் மைக்கெல் ஃபாரடே மற்றும் ஹிப்போலைட் பிக்ஸி போன்ற அறிஞர்களால் உருவாக்கப்பட்டது.  
ஃபாரடே ஒரு "சுழலும் ரெக்டிஃபையரை" உருவாக்கினார், அதன் செயல்பாடு ஆன்டிபோலார் வகையைச் சேர்ந்தது - அதாவது இயக்கத்தில் உள்ள ஒவ்வொரு கடத்தியும் எதிர் திசைகளில் காந்தப்புலங்கள் வழியாக தொடர்ந்து நகர்த்தப்பட்டது. 1886 ஆம் ஆண்டில், அதிக ஸ்திரத்தன்மையுடன் கூடிய "மின்மாற்றி அமைப்பு" பொதுவில் நிரூபிக்கப்பட்டது. பெரிய, இரட்டை-எலக்ட்ரோடு ரெக்டிஃபையர்களை பிரித்தானிய எலக்ட்ரீஷியன், ஜே.இ.எச். 1882 இல் கோர்டனால் உருவாக்கப்பட்டது. லார்டு கெல்வின் மற்றும் செபாஸ்டியன் ஃபெர்ராண்டி ஆகியோரும் ஆரம்பகால மாறுதிசை மின்னியற்றிகளை உருவாக்கினர், இவர்கள் 100 மற்றும் 300 Hz அதிர்வெண் கொண்டவற்றை உருவாக்கினார்கள். 1891 ஆம் ஆண்டில், நிகோலா டெஸ்லா என்பவர் நடைமுறை "உயர் அதிர்வென்" மின்மாற்றிக்கு காப்புரிமை பெற்றார் (அது 15&nbsp;kHz வரையிலான அதிர்வெண்ணைக் கொண்டிருந்தது). 1891 ஆம் ஆண்டுக்கு பின்னர், பல மின்முனை மின்மாற்றிகள் அறிமுகப்படுத்தப்பட்டு, பலவகையான கட்டங்களைக் கொண்ட மின்னோட்டங்களை வழங்கத் தொடங்கின. பின்னாட்களில், பதினாறு முதல் நூறு வரையிலான வேறுபடக்கூடிய ஹெர்ட்ஸ்களில் மாறுதிசை மின்னோட்டங்கள் உருவாக்கப்பட்டன. இவை மின்னிழை, மின் ஒளிர்வு ஒளியூட்டல் மற்றும் மின்சாரா மோட்டார்கள் போன்றவற்றில் பயன்படுத்தப்பட்டன.
# மின்மாற்றி

## வேலை செய்யும் தத்துவம்

மின்மாற்றிகள், மின்மாற்றிகள் போன்ற அதே கொள்கையில் மின்சாரத்தை உருவாக்குகின்றன, அதாவது ஒரு கடத்தியைச் சுற்றியுள்ள காந்தப்புலம் மாறும்போது, அந்தக் கடத்தியில் மின்னோட்டம் தூண்டப்படுகிறது. பொதுவாக, ரோட்டார் எனப்படும் சுழலும் காந்தம், ஸ்டேட்டர் எனப்படும் இரும்பு மையத்தில் சுற்றப்பட்ட நிலையான கடத்திகள் மூலம் சுழலும். இயந்திர உள்ளீடு காரணமாக ரோட்டார் திரும்பும்போது, காந்தப்புலம் கடத்திகளை வெட்டுகிறது, அதன் மூலம் ஒரு எலக்ட்ரோமோட்டிவ் ஃபோர்ஸ் (EMF) தூண்டுகிறது.  
சுழலும் காந்தப்புலம் ஒரு மாறுதிசை மின்னழுத்தத்தை ஸ்டேட்டார் சுற்றுக்களில் தூண்டுகிறது. பொதுவாக மூன்று வகையான ஸ்டேட்டார் சுற்றுகள் காணப்படுகின்றன, இதனால் காந்தப்புலமானது, மூன்று கட்ட (three phase) மின்னோட்டத்தை உருவாக்குகிறது, இவை ஒன்றிலிருந்து ஒன்று மூன்றில் ஒரு பங்கு கால அளவு தள்ளியிருக்கின்றன.  
சுழலி காந்தப்புலம் தூண்டல் ("பிரஷ்லெஸ்" மின்மாற்றிகளில்), நிரந்தர காந்தங்கள் (மினியேச்சர் மெஷின்களில்) அல்லது ஸ்லிப் மோதிரங்கள் மற்றும் தூரிகைகள் மூலம் வழங்கப்படும் நேரடி மின்னோட்டத்தால் சுழலி சுற்று மூலம் உருவாக்கப்படலாம்.சுழலி காந்தப்புலம் சுழலியில் நகரும் துருவங்களைக் கொண்ட நிலையான புல சுற்றுகளால் உருவாக்கப்படலாம். ஆட்டோ டிரான்ஸ்பார்மர்கள் அதிகளவில் ரோட்டார் சர்க்யூட்களைப் பயன்படுத்துகின்றன, இது மின்மாற்றியில் உருவாகும் மின்னழுத்தத்தை ரோட்டார் ஃபீல்ட் சர்க்யூட்டில் மின்னோட்டத்தை மாற்றுவதன் மூலம் கட்டுப்படுத்த அனுமதிக்கிறது.நிரந்தர காந்த இயந்திரங்களில், காந்தப் பாய்வு காரணமாக சுழலியில் ஏற்படும் இழப்புகள் தவிர்க்கப்படுகின்றன, ஆனால் இவை காந்தப் பொருளின் விலை காரணமாக சிறிய அளவில் உற்பத்தி செய்யப்படுகின்றன.நிலையான காந்தப்புலம் நிலையானதாக இருப்பதால், மின்மாற்றியின் வேகத்துடன் நேரடி தொடர்பில் முனைய மின்னழுத்தம் மாறுபடும். தூரிகை இல்லாத மின்மாற்றிகள் பொதுவாக பெரிய இயந்திரங்கள், பொதுவாக தானியங்கி பயன்பாடுகளில் பயன்படுத்தப்படுவதை விட பெரியது.
# மின்மாற்றி

## ஒத்திசைவு வேகங்கள்

ஒரு மின்மாற்றியின் வெளியீட்டு அதிர்வெண் ஆனது, அதிலுள்ள துருவங்களின் எண்ணிக்கை மற்றும் சுழற்சி வேகம் ஆகியவற்றைச் சேர்ந்தது. ஒரு குறிப்பிட்ட அதிர்வெண்ணுடன் தொடர்புடைய சுழற்சிவேகமானது, அந்த அதிர்வெண்ணுக்கான *ஒத்திசைவு வேகம்* என்றழைக்கப்படுகிறது. இந்த அட்டவணை
சில எடுத்துக்காட்டுகளை வழங்குகிறது:  
| காந்தமுனைகளின் நிமிட சுழற்சிகள் | 50 ஹெர்ட்ஸ் அதிர்வெண்ணில் | 60 ஹெர்ட்ஸ் அதிர்வெண்ணில் |
| --- | --- | --- |
| 2 | 3,000 | 3,600 |
| 4 | 1,500 | 1,800 |
| 6 | 1,000 | 1,200 |
| 8 | 750 | 900 |
| 10 | 600 | 720 |
| 12 | 500 | 600 |
| 14 | 428.6 | 514.3 |
| 16 | 375 | 450 |
| 18 | 333.3 | 400 |
| 20 | 300 | 360 |  
இன்னும் பொதுவாக கூறுவதானால், ஒரு முழுச்சுற்று மாறுதிசை மின்னோட்டமானது, ஒரு ஜோடி புல முனைகள் நிலையான கம்பிச்சுருளின் ஏதேனும் ஒரு குறிப்பிட்ட புள்ளியை கடந்து செல்லும்போது உருவாகிறது. வேகம் மற்றும் அதிர்வெண்ணுக்கு இடையேயான தொடர்பு <math>f </math> ஆகும், இதில் அதிர்வெண்ணானது ஹெர்ட்ஸ் அளவில் (ஒரு விநாடிக்கான சுழற்சிகள்) அளக்கப்படுகிறது. <math>P</math> என்பது முனைகளின் எண்ணிக்கையாகும் (2,4,6...) மற்றும் <math> N </math> என்பது, நிமிடத்துக்கான சுழற்சிகளில் (RPM) சுழற்சி வேகமாகும். மாறுதிசை மின்னோட்ட அமைப்புகளைப் பற்றிய மிகவும் பழமையான விளக்கங்கள் சிலவற்றில், அதிர்வெண் என்பது, ஒரு நிமிடத்தில் நடைபெறும் அசைவுகளின் அடிப்படையில் தரப்பட்டது, அதாவது ஒரு *அசைவு* என்பது, ஒரு அரைச் சுற்றாகும்; அதாவது நிமிடத்துக்கு 12,000 அசைவுகள் என்றால் 100 ஹெர்ட்ஸ் என்று பொருள்.
# மின்மாற்றி

## கப்பல்களில் உள்ள மின்மாற்றிகள்

கப்பல்களில் பயன்படுத்தப்படும் மின்மாற்றிகளும், தானியங்கிகளின் மின்மாற்றிகளைப் போன்றவையே, ஆனால் அவற்றில் உப்புநீர் சூழல்களுக்கு ஏற்றவாறு முறையான பாதுகாப்புகள் மேற்கொள்ளப்பட்டிருக்கின்றன. கப்பல் மின்மாற்றிகள் வெடிக்காதவாறு வடிவமைக்கப்படுகின்றன, இதனால் அவற்றின் பிரஷ்களில் ஏற்படும் தீப்பொறிகளால் எஞ்சின் அறை சூழலில் இருக்கக்கூடிய வெடிக்கக்கூடிய வாயுக்கள் தூண்டப்படாது. நிறுவப்பட்ட அமைப்பைப் பொறுத்து இவை 12 முதல் 24 வோல்ட் அளவு கொண்டவையாக இருக்கலாம். பெரிய கப்பல்களில் இரண்டு அல்லது அதற்கு மேம்பட்ட மின்மாற்றிகள் இருக்கக்கூடும், இவை நவீனகால கப்பல்களின் அதிக மின் திறன் தேவையை சமாளிக்க உதவுகின்றன. ஒற்றை மின்மாற்றி சுற்றுகளில், ஆற்றலானது, எஞ்சினை தொடங்கும் மின்கலம் மற்றும் வீட்டுப் பயன்பாடு மின்கலம் (அல்லது மின்கலங்கள்) ஆகியவற்றுக்கு இடையே பிரித்து தரப்படுகிறது. இதற்கு பிரிப்பு டையோடு அல்லது இயந்திர ஸ்விட்ச் போன்றவைப் பயன்படுத்தப்படுகிறது. இயங்கும் போது மட்டுமே மின்மாற்றிகள் ஆற்றலைத் தருவதால், எஞ்சினின் கட்டுப்பாட்டு பேனல்களுக்கு, ஒரு துணை மின்முனையின் வழியாக மின்மாற்றியிலிருந்து ஆற்றல் தரப்படுகிறது. பிற சாதாரண இணைப்புகளுக்கு, சார்ஜ் கட்டுப்பாட்டு சுற்றுகள் பயன்படுத்தப்படுகின்றன.
# மின்மாற்றி

## தூரிகை இல்லாத மின்மாற்றிகள்

### கட்டமைப்பு

தூரிகை இல்லாத மின்மாற்றியில், இரண்டு மின்மாற்றிகளும் ஒரே மைய அச்சுடன் இரு முனைகளிலும் இணைக்கப்பட்டுள்ளன. ஒரு சிறிய தூரிகை இல்லாத மின்மாற்றியில் இவை ஒரே மாதிரியாக இருக்கும், ஆனால் பெரிய ஒன்றில் பிரித்தலை எளிதாகக் காணலாம். இரண்டில் பெரியது மின்மாற்றியாகவும், சிறியது மின்தூண்டியாகவும் செயல்படுகிறது. ஒரு தூண்டல் ஒரு நிலையான புல சுற்று மற்றும் சுழலும் ஆர்மேச்சர் (பவர் சர்க்யூட்கள்) ஆகியவற்றைக் கொண்டுள்ளது.ஒரு முதன்மை மின்மாற்றியில், சுழலும் காந்தப்புலம் மற்றும் முன்னோக்கி எதிர்ப்பில் ஒரு நிலையான ஆர்மேச்சர் உள்ளது. ரோட்டரி ரெக்டிஃபையர் சிஸ்டம் என்று அழைக்கப்படுகிறது, பாலம் திருத்தி, ரோட்டருடன் இணைக்கப்பட்ட ஒரு தட்டில் ஏற்றப்பட்டது. தூரிகைகள் அல்லது ஸ்லிப் மோதிரங்கள் பயன்படுத்தப்படுவதில்லை, இதனால் தேய்மானம் குறைகிறது.
# மின்மாற்றி

## தூரிகை இல்லாத மின்மாற்றிகள்

### முதன்மை மின்மாற்றி

ஒரு முதன்மை மின்மாற்றி ஒரு சுழலும் காந்தப்புலம் மற்றும் ஒரு நிலையான ஆர்மேச்சர் (மின்சாரத்தை உற்பத்தி செய்யும் சுற்றுகள்) ஆகியவற்றைக் கொண்டுள்ளது.
# மின்மாற்றி

## தூரிகை இல்லாத மின்மாற்றிகள்

### கட்டுப்பாட்டு அமைப்பு

நிலையான மின்தூண்டி வழியாக செல்லும் மின்னோட்டத்தை மாற்றுவதன் மூலம், தூண்டியிலிருந்து 3 கட்ட வெளியீடு மாற்றப்படுகிறது. இந்த வெளியீடு ஒரு சுழலும் ரெக்டிஃபையர் அமைப்பு மூலம் சரி செய்யப்படுகிறது மற்றும் இதன் விளைவாக வரும் நேரடி மின்னோட்டம் முதன்மை மின்மாற்றியின் சுழலும் காந்தப்புலத்திற்கு செலுத்தப்படுகிறது மற்றும் அதன் விளைவாக மின்மாற்றி வெளியீடு பெறப்படுகிறது.இவை அனைத்தின் விளைவாக, ஒரு சிறிய முன்னோக்கி தூண்டுதல் மின்னோட்டம் முதன்மை மின்மாற்றியின் வெளியீட்டை மறைமுகமாக கட்டுப்படுத்துகிறது என்பதை நாம் அறிவோம்.
# மின்மாற்றி

## தூரிகை இல்லாத மின்மாற்றிகள்

### தானியங்கி மின்னழுத்த சீராக்கி (AVR)

ஒரு தானியங்கி மின்னழுத்த கட்டுப்பாட்டு சாதனம் என்பது மின்னழுத்த கட்டுப்பாட்டு சாதனமாகும், இது வெளியீட்டு மின்னழுத்தத்தை நிலையானதாக வைத்திருக்க புல மின்னோட்டத்தை கட்டுப்படுத்துகிறது.
# மின்மாற்றி

## **கலக்கும் இயந்திரங்கள்**

கூட்டு ஆட்டோமேட்டிக்ஸில், தனித்தனி மின்மாற்றி மற்றும் தொடக்க மோட்டார் இரண்டு செயல்பாடுகளையும் செய்யக்கூடிய ஒருங்கிணைந்த மோட்டார்/ஸ்டார்ட்டர் அமைப்புகளால் மாற்றப்படுகின்றன. வாகனம் சீரான வேகத்தில் இயங்கும் போது, உள் எஞ்சினைத் தொடங்குதல், முடுக்கத்திற்கான கூடுதல் இயந்திர சக்தியை வழங்குதல் மற்றும் பெரிய அக்குமுலேட்டர் பேட்டரியை சார்ஜ் செய்தல் போன்ற பணிகளை இது செய்கிறது.இந்த சுழலும் இயந்திரங்கள் மேலே விவரிக்கப்பட்ட தானியங்கி மின்மாற்றிகளைக் காட்டிலும் அவற்றின் கட்டுப்பாட்டின் காரணமாக கணிசமாக அதிக திறன் கொண்டவை.
# மின்மாற்றி

## ரேடியோ அதிர்வெண் மின்மாற்றிகள்

உயர் அதிர்வெண் மாறி மின்மறுப்பு மின்மாற்றிகள் குறைந்த அதிர்வெண் ரேடியோ அலைவரிசைகளின் ரேடியோ பரிமாற்றத்திற்காக வணிக ரீதியாகப் பயன்படுத்தப்படுகின்றன. இவை மோர்ஸ் குறியீடு மற்றும் குரல் மற்றும் இசையை அனுப்ப சோதனை முறையில் பயன்படுத்தப்பட்டன.
# மின்மாற்றி

## நுட்பியல் சொற்கள்

- மின்னழுத்தம் - Voltage
- குறைந்த மின்னழுத்தம் - low Voltage
- உயர் மின்னழுத்தம் - High Voltage
- மின்காந்த சக்தி - Electromagnetic Energy
- காந்த புலம் - Magnetic Field
- மின்கருவி - Electronic Device, Electric Device
- மின்செலுத்து கம்பிகளில், மின்காவு கம்பிகள், மின்பரப்புத் தடம் - Transmission Line
- திருகு சுருள் - Spiral Coil
- உள்ளகம் - core
# செப்டெம்பர் 2005

## செய்தித் துளிகள்

### செப்டெம்பர் 28, 2005

<table id="news table" =0 cellspacing=0 cellpadding="0" summary="">
<tr>
<td>ஐரோப்பா</td>
<td>ஐரோப்பிய ஒன்றியம் விடுதலைப் புலிகளுக்கு தடை</td>
<td aligh="">பிபிசி</td>
</tr>
</table>
# செப்டெம்பர் 2005

## செய்தித் துளிகள்

### செப்டெம்பர் 23, 2005

<table id="news table" =0 cellspacing=0 cellpadding="0" summary="">
<tr>
<td>ஐக்கிய அமெரிக்கா</td>
<td>ரீற்ரா சூறாவளியினால் 2 மில்லியன் மக்கள் ரெக்சஸ் இருந்து வெளியேற்றம்</td>
<td aligh="">எபிசி</td>
</tr>
</table>
# செப்டெம்பர் 2005

## செய்தித் துளிகள்

### செப்டெம்பர் 21, 2005

<table id="news table" =0 cellspacing=0 cellpadding="0" summary="">
<tr>
<td>தெற்கு ஆசியா</td>
<td>புயல்காற்று வீசி 1000 மீனவர்களை கடலில் காணவில்லை</td>
<td aligh="">பிபிசி</td>
</tr>
</table>
# செப்டெம்பர் 2005

## செய்தித் துளிகள்

### செப்டெம்பர் 19, 2005

<table id="news table" =0 cellspacing=0 cellpadding="0" summary="">
<tr>
<td>ஆஃப்கானிஸ்தான்</td>
<td>வன்முறை கட்டுப்படுத்தப்பட்ட தேர்தல்</td>
<td aligh="">
எல்.எரைம்ஸ்</td>
</tr>
</table>
# செப்டெம்பர் 2005

## செய்தித் துளிகள்

### செப்டெம்பர் 17, 2005

<table id="news table" =0 cellspacing=0 cellpadding="0" summary="">
<tr>
<td>ஐக்கிய அமெரிக்கா</td>
<td>புவி வெப்பநிலை அதிகரிப்பு அதிவீச்சான சூறாவளிகளுக்கு காரணம்</td>
<td aligh="">யுஎஸ்எ ருடே </td>
</tr>
</table>
# செப்டெம்பர் 2005

## செய்தித் துளிகள்

### செப்டெம்பர் 13, 2005

<table id="news table" =0 cellspacing=0 cellpadding="0" summary="">
<tr>
<td>நைஜர்</td>
<td>குழந்தைகள் பட்டினி சாவை எதிர்நோக்கி</td>
<td aligh="">பிபிசி</td>
</tr>
</table>
# செப்டெம்பர் 2005

## செய்தித் துளிகள்

### செப்டெம்பர் 12, 2005

<table id="news table" =0 cellspacing=0 cellpadding="0" summary="">
<tr>
<td>கனடா</td>
<td>ஒன்ரோறியோவில் முஸ்லீம் சரியா சட்டம் நடப்புக்கு வரமாட்டாது</td>
<td aligh="">சிரிவி </td>
</tr>
</table>
# செப்டெம்பர் 2005

## செய்தித் துளிகள்

### செப்டெம்பர் 11, 2005

<table id="news table" =0 cellspacing=0 cellpadding="0" summary="">
<tr>
<td>யப்பான்</td>
<td>பிரதமர் யுனிசிரோ கொய்சுமி மீண்டும் தேர்ந்தெடுக்கப்பட்டார்</td>
<td aligh="">பிபிசி</td>
</tr>
</table>
# செப்டெம்பர் 2005

## செய்தித் துளிகள்

### செப்டெம்பர் 10, 2005

<table id="news table" =0 cellspacing=0 cellpadding="0" summary="">
<tr>
<td>கனடா</td>
<td>ஒன்ரோறியோவில் முஸ்லீம் சரியா சட்ட பாவனைக்கு கடும் எதிர்ப்பு </td>
<td aligh="">கிளோப் </td>
</tr>
</table>
# செப்டெம்பர் 2005

## செய்தித் துளிகள்

### செப்டெம்பர் 09, 2005

<table id="news table" =0 cellspacing=0 cellpadding="0" summary="">
<tr>
<td>ஐக்கிய அமெரிக்கா</td>
<td>யூ. எஸ். ஓப்பன் டென்னிஸ் போட்டியின் கலப்பு இரட்டையர் பிரிவில் இந்தியாவின் மகேஷ் பூபதி - ஹன்டுசோவா இணை பட்டம் வென்றது. </td>
<td aligh="">ஹிண்டு </td>
</tr>
</table>
# செப்டெம்பர் 2005

## செய்தித் துளிகள்

### செப்டெம்பர் 07, 2005

<table id="news table" =0 cellspacing=0 cellpadding="0" summary="">
<tr>
<td>ஐக்கிய அமெரிக்கா</td>
<td>புஸ் நியூ ஓர்லென்ஸ் மந்த மீட்புபணி மீது விசாரணை ஆணை </td>
<td aligh="">சிபிசி</td>
</tr>
</table>
# செப்டெம்பர் 2005

## செய்தித் துளிகள்

### செப்டெம்பர் 06, 2005

<table id="news table" =0 cellspacing=0 cellpadding="0" summary="">
<tr>
<td>ஐக்கிய அமெரிக்கா</td>
<td>நியூ ஓர்லென்ஸ் தண்ணீருக்கடியில், 10 000 பலியாகியிருக்கலாம்</td>
<td aligh="">எம்.எஸ்.என்.பி.சி</td>
</tr>
</table>  
__NOTOC__
# திரிகடுகம்

**திரிகடுகம்** என்பது பதினெண்கீழ்க்கணக்கு நூல்களுள் ஒன்றாகும். இந்நூல் நல்லாதனார் என்னும் புலவரால் இயற்றப்பட்டதாகும். திரி-மூன்று, கடுகம்-காரமுள்ள பொருள். திரிகடுகம் என்பது மூன்று மருந்துப் பொருட்களைக் குறிக்கும். சுக்கு, மிளகு, திப்பிலி என்னும் மூலிகைகள் உடலுக்கு நன்மை செய்வது போல் இதிலுள்ள பாடல்கள் ஒவ்வொன்றிலும் கூறப்பட்டுள்ள மூன்று நீதிகள் மனிதனின் அறியாமையாகிய நோயைப் போக்கி, வாழ்க்கை செம்மை பெற உதவுமென்ற கருத்தமைந்தமையால் இந்நூல் திரிகடுகம் எனப்படுகிறது. 101 (திருமாலின் பெருமையை உணர்த்தும் ஒரு கடவுள் வாழ்த்து உட்பட) வெண்பாக்களைக் கொண்டது இந்நூல். ஈராயிரம் ஆண்டுகளுக்கு முன் ,கடைச்சங்க காலத்தில் இயற்றப்பட்டதாகக் கருதப்படுகிறது. இதன் ஒவ்வொரு பாடலிலும் *மூன்றாவது அடியின் இறுதிச்சீரில் இம்மூவர்* அல்லது *இம்மூன்றும்* என்று பெரும்பான்மையான பாடல்களில் இடம்பெற்றுள்ளன. மேலும் சிறுபான்மையான பாடல்களில் இவர் மூவர்(51,79,96);, இவை மூன்றும் (66, 67, 80, 86, 93, 95) என்ற சொல்லாட்சிகள் இடம்பெறுகின்றன என்பது குறிப்பிடத்தக்கது. தொல்காப்பியர் குறிப்பிடும் எண் வகை வனப்புகளில் இந்த நூல் அம்மை என்ற வனப்பின் கீழ் அமைந்துள்ளது.  
இந்த நூலில் அமைந்த 100 பாடல்களில் அமைந்துள்ள 300 கருத்துகளை ஆராய்கின்றபோது வாழ்க்கைக்கு நன்மை தருபவன எவை என்று 66 பாடல்களிலும் வாழ்க்கைக்குத் தீமை தருபவன எவை என்று எஞ்சிய 34 பாடல்களிலும் எடுத்துரைக்கப்படுகின்றன. அந்தக் கருத்துகளின் இல்லறத்தை மேம்படுத்தும் வகையில் கணவன் மனைவி எப்படி வாழ வேண்டும் என்ற 35 கருத்துகள் இடம்பெற்றுள்ளன.
# திரிகடுகம்

## சில பாடல்கள்

ஒருவன், உயர்வும் ஊக்கமும் பெறவேண்டுமானால், உலகத்தோடு எப்படி ஒட்ட ஒழுகவேண்டும் என்பது பற்றிக் கூறும் 56-ஆவது பாடல்  
பிறர் தன்னை உயர்த்தி பேசும் பொழுது இது தகாது என்று நாணுதலும், தன்னை விரும்பாதவர் தன்னை இகழுமிடத்து வெகுளாமல் பொறுத்தலும், மேகத்தைப் போல் கைம்மாறு கருதாமல் உதவி செய்தலும் சிறந்த செல்வமாகும் என்னும் வாழ்வியல் உண்மையைச் சொல்லும் 6-ஆவது பாடல்  
உலகத்தை அளந்ததும், குளிர்ச்சியான மலர்களை உடைய குருந்த மரத்தைச் சாய்த்தும், வஞ்சகமான வண்டியை உதைத்ததும் ஆகிய மூன்றும் நிகழ்த்திய திருமாலின் அடிகளை வணங்கினால் அனைத்து தீமைகளும் போகுமே.
# குடியிருப்புப் படிநிலையமைப்பு

**குடியிருப்புப் படிநிலையமைப்பு** (*Settlement hierarchy*) என்பது, மனிதக் குடியிருப்புக்களை மக்கள்தொகையையும் வேறு அம்சங்களையும் கருத்திலெடுத்து அவற்றை ஒரு படிநிலை அமைப்பில் ஒழுங்குபடுத்தும் ஒரு வழிமுறையாகும்.  
மக்கள்தொகை எவ்வளவு பெரிதாக இருக்கிறதோ அதற்கேற்றவாறு குடியிருப்பின் பரப்பளவு பெரிதாகவும், படிநிலையமைப்பில் உயர்ந்த நிலையிலும் இருப்பதுடன், குடியிருப்பில் கிடைக்கக்கூடிய வசதிகள் கூடுதலாகவும் இருக்கும். குடியிருப்புப் படிநிலையமைப்பில் ஒரு குடியிருப்பின் இடம் அதன் செல்வாக்கு மண்டலத்திலும் தங்கியுள்ளது. வசதிகள் கூடுதலாக இருக்கும்போது தொலைவிடக் குடியிருப்புக்களில் இருந்து மக்கள் இங்கே வருவர். அதனால் அக்குடியிருப்பு முக்கியத்துவம் வாய்ந்ததாக இருப்பதுடன், அப்பகுதியின் குடியிருப்புப் படிநிலையமைப்பில் உயர்ந்த இடத்தையும் பெறும்.
# குடியிருப்புப் படிநிலையமைப்பு

## குடியிருப்புப் படிநிலையமைப்புக்கான எடுத்துக்காட்டு

இந்த எடுத்துக்காட்டில், தனியாக அமைந்துள்ள வீடுகள் படிநிலையின் மிகவும் கீழ் நிலையில் உள்ளது. உலகநகரத்தொகுதி (ecumenopolis) மிகக்கூடிய மக்கள்தொகையுடன் மிகவுயர்ந்த நிலையில் உள்ளது. (இந்தக் குடியிருப்புப் படிநிலைகள் கான்சுடன்டினோசு அப்போசுட்டலோசு டொக்சியாடிசு என்பவரின் நூலைத் தழுவியது.)
- உலகநகரத்தொகுதி (Ecumenopolis) - இது ஒரு கோட்பாட்டு அமைப்பு. இதில் உலகம் முழுவதிலும் உள்ள, குறைந்தது ஒன்றோடொன்று இணைந்து பல ஆயிரம் கிலோமீட்டர்களை அடக்கும் ஒரு மிகப்பெரிய நகர்ப்புறத் தொடரியம் ஒன்றை இது குறிக்கும்.
- பெருநகரக் குழுமம் (Megalopolis) - பல நகரத்தொகுதிகளின் சேர்க்கையால் அமைந்தது. 10 மில்லியனுக்கும் மேற்பட்ட மக்கள்தொகையைக் கொண்டது.
- நகரத்தொகுதி (Conurbation) - பல பெரிய மாநகரங்களினதும் அவற்றின் புறநகர்ப் பகுதிகளினதும் சேர்க்கை. 3 மில்லியன் முதல் 10 மில்லியன் வரையான மக்கள்தொகையைக் கொண்டது.
- பெருநகரப் பகுதி (Metropolis) - ஒரு பெரிய மாநகரத்தையும் புறநகர்ப் பகுதிகளையும் உள்ளடக்கியது. இதற்குள் பல சிறிய மாநகரங்களும் நகரங்களும் அடங்கியிருக்கலாம். 1 மில்லியன் முதல் 3 மில்லியன் வரையான மக்கள்தொகை கொண்டது.
- பெரிய மாநகரம் (Large city) - கூடிய மக்கள்தொகையையும், பல வசதிகளையும் கொண்ட ஒரு மாநகரம். ஒரு மில்லியனுக்கும், 3 இலட்சங்களுக்கும் இடைப்பட்ட மக்கள்தொகை கொண்டது.
- மாநகரம் (City) - பெரிய மாநகரத்திலும் குறைவான வசதிகளையும், 1 இலட்சத்துக்கும் 3 இலட்சத்துக்கும் இடைப்பட்ட மக்கள்தொகையையும் கொண்டது.
- பெரிய நகரம் (Large town) - 20 ஆயிரத்துக்கும், ஒரு இலட்சத்துக்கும் இடைப்பட்ட மக்கள்தொகை கொண்டது.
- நகரம் (Town) - ஆயிரத்துக்கும், 20 ஆயிரத்துக்கும் இடைப்பட்ட மக்கள்தொகை கொண்டது.
- ஊர் (Village) - சிறிய கடை, ஒரு அஞ்சல்நிலையம் போன்ற குறைவான வசதிகளைக் கொண்டது. 100 முதல் ஆயிரம் வரையான மக்கள் வாழக்கூடியது.
- சிற்றூர் (Hamlet) - மிகக்குறைவான வசதிகளையும், 100க்குக் குறைந்த மக்கள்தொகையையும் கொண்டது.
- தனித்த வீடுகள் (Isolated dwelling) - ஓரிரு வீடுகளையும், குடும்பங்களையும் கொண்டது.
# குடியிருப்புப் படிநிலையமைப்பு

## குடியிருப்புப் படிநிலையமைப்புக் கருத்துரு தொடர்பான சிக்கல்கள்

குடியிருப்பின் அளவைப் படிநிலைப்படி வகைப்படுத்துவதற்குப் பயன்படுத்துதல் எல்லா வேளைகளிலும் சரியாக அமைவதில்லை. சில மாநகரங்கள், சில நகரங்களிலும் குறைவான மக்கள்தொகை கொண்டனவாக இருக்கின்றன. அத்துடன் குடியிருப்புப் படிநிலையமைப்பில் எத்தனை படிநிலைகள் இருக்கவேண்டும் என்பது குறித்தோ அவற்றை எவ்வாறு அழைக்கவேண்டும் என்பது குறித்தோ இணக்கப்பாடு கிடையாது. குடியிருப்புக்களைக் குறிக்கும் பல சொற்களுக்குச் (எ.கா: ஊர், நகரம்) சட்ட அடிப்படையிலான வரைவிலக்கணங்கள் இல்லை, அல்லது வேறுபட்ட ஆட்சியெல்லைகளுக்குள் முரண்பாடான வரைவிலக்கணங்கள் காணப்படுகின்றன.
# குடியிருப்புப் படிநிலையமைப்பு

## படிநிலையமைப்பும் தகுதிநிலையும்

ஏற்றுக்கொள்ளப்பட்ட குடியிருப்புப் படிநிலையமைப்பு ஒன்றில், படிநிலையானது தகுதிநிலையைக் குறிப்பால் உணர்த்துகிறது. இது படிநிலையமைப்பில் குடியிருப்பொன்றின் நிலையை வலுவாக்குகின்றது. ஒரு குடியிருப்பின் தகுதிநிலை பல காரணங்களால் தீர்மானிக்கப்படலாம். அரசர் அல்லது ஒரு உயர்நிலைப் பிரபு ஒருவரின் இருப்பிடமாக அமைவதனால், அல்லது ஒரு முக்கிய மத நிறுவனம் ஒன்றின் அமைவிடமாக அமைவதன் மூலம் அக்குடியிருப்புக்களுக்கு உயர் தகுதிநிலை ஏற்படுவதுண்டு.
# மாநகரம்

## புவியியல்

நகரங்கள் எவ்வாறான வடிவங்களைக் கொண்டிருக்க வேண்டும் என்னும் கேள்விக்குப் பதிலாக நகரத் திட்டமிடலில் பல்வேறு வகையான திட்டங்கள் செயற்படுத்தப்படுகின்றன. பொதுவாகப் பரவலாக அறியப்பட்ட வடிவங்களுள் ஒன்றாக "வலையமைப்புத் தளக்கோலம் கொண்ட நகரங்கள் விளங்குகின்றன. இத்தகைய நகருக்கான தளக் கோலம் சீனாவில் ஆயிரக் கணக்கான ஆண்டுகள் பயன்பட்டு வருகின்றது. பேரரசர் அலெக்சாண்டரின் நகரத் திட்டமிடலாளரும், இவ்வாறான தளக்கோலத்தைத் தனியாக உருவாக்கினார். இவரது வடிவமைப்பை, உரோமர் விரும்பி ஏற்றுக்கொண்டனர். அயர்லாந்தின் திட்டமிடப்பட்டு 1613 இல் வேலைகள் துவக்கப்பட்ட முதல் நகரம் டெர்ரி ஆகும், இந்த நகர் கட்டுமானப் பணிகளில் சுவர்களை கட்டி முடிக்க ஐந்து ஆண்டுகள் ஆனது. நகரத்தைச் சூழ்ந்த இந்தச் சுவர்களில் நான்கு வாயில்களைக் கொண்டதாக மைய வைரம் போன்ற பாதுகாப்புமிக்க ஒரு நல்ல வடிவமைப்பு என்று கருதப்பட்டது. இவ்வடிவமைப்புகொண்ட கட்டடங்கள் பிரித்தானிய வட அமெரிக்காவின் காலனிகளில் பரவலாக பரவியது.  
பண்டைய கிரேக்கர்கள் பெரும்பாலும் மத்தியதரைக் கடல் பகுதியில் தங்கள் குடியிருப்பு கட்டங்களை திட்டமிட்ட வகையில் அமைத்தனர். இதற்கு பிரையன் நகரமானது ஒரு சிறந்த எடுத்துக்காட்டுகளில் ஒன்றாக உள்ளது. இந்த நகரம் இன்றைய திட்டமிடப்பட்ட நகரங்களைவிட பல வகைகளில் பல்வேறு சிறப்புகளைக் கொண்டிருந்தது, பதினைந்து நூற்றாண்டுகளுக்கு முற்காலத்திய, சிந்து சமவெளி நாகரிகத்தைச் சேர்ந்தவர்கள் மொகெஞ்சதாரோ போன்ற நகர கட்டுமானங்களைப் பயன்படுத்தி வழ்ந்துவந்தனர். மத்திய காலங்களில் சிறந்த திட்டமிடலோடு கட்டப்பட்ட நகரங்கள் இருந்ததற்கான ஆதாரம் உள்ளது. பிரான்சின் தெற்கே பல்வேறு ஆட்சியாளர்களால் நிறுவப்பட்ட நகரங்களும், பழைய டச்சு மற்றும் பிளெமெய்ஷு நகரங்களின் நகர விரிவாக்கங்களும் இவற்றிர்க்கு நல்ல உதாரணங்கள் ஆகும்.  
19 ஆம் நூற்றாண்டில் திட்டமிடப்பட்ட நகரங்கள், குறிப்பாக பாரிஸ் நகரத்தின் மறுவடிவமைப்புக்குப் பிறகு இவ்வாறான திட்டங்கள் பிரபலமாக உருவாயின. இவற்றின் காரணமாக பழைய பாதைகள் மேலும் அகலப்படுத்தப்பட்டு மறு உருவாக்கம் செய்யப்பட்டன. ஐக்கிய அமெரிக்காவில் தனது புதிய நிலப்பகுதிகள் மற்றும் நகரங்களில் திட்டமிடப்பட்ட கட்ட அமைப்புகளை கட்டாயப்படுத்தியது, அமெரிக்காவின் மேற்குப்பகுதிகளான சால்ட் லேக் நகரம் மற்றும் சான் பிரான்சிஸ்கோ போன்ற இடங்களில் இவ்வாறு கட்டமைப்புகள் ஒழுங்கமைக்கப்பட்டன.  
மற்ற வடிவங்களில் ஆரக்கால் கட்டமைப்பை உள்ளடக்கியிருக்கலாம், இதில் பிரதான சாலைகள் ஆரக்கால் போன்று மையப் புள்ளியில் இணைகின்றன. இது பெரும்பாலும் ஒரு வரலாற்று வடிவம் ஆகும், நகரம் வளரவளர நகர கட்டுமானம் நீண்ட காலமாக தொடர்ந்து வளர்ச்சியடைந்ததில் விளைவு ஆகும். அண்மைக்கால வரலாற்றில், இத்தகைய வடிவங்கள் நகரத்தின் புறநகர்பகுதிகளை சுற்றி உள்ள சாலைகளில் போக்குவரத்து நெரிசலை ஏற்படுத்தின. பல டச்சு நகரங்கள் இவ்வாறான முறையில் கட்டமைக்கப்பட்டுள்ளன: செறிவான சாலைகளால் சூழப்பட்ட ஒரு மையச் சதுரம். அதிலிருந்து நகரத்தின் ஒவ்வொரு விரிவாக்கமும் ஒரு புதிய வட்டமாக (நகர சுவர்கள் கொண்ட சாலை) குறிக்கப்படும். ஆம்ஸ்டர்டாம், ஹார்லெம் மற்றும் மாஸ்கோ போன்ற நகரங்களில், இந்த மாதிரியான இன்னும் தெளிவாக தெரியும் எடுத்துக்காட்டுகளாகும்.
# ஊர்

**ஊர்** அல்லது **கிராமம்** என்பது மனித இனத்தின் படிப்படியான வளர்ச்சி நிலையில் குடிசைகள் அல்லது வீடுகள் அமைத்து வாழும் ஒரு நிலப்பரப்பை அல்லது மக்கள் குடியிருப்பைக் குறிக்கும். அவ்வாறான ஊர்களில் சிறிய ஊர்கள் சிற்றூர் என்றும் பெரிய ஊர்கள் பேரூர் என்றும் அழைக்கப்படும். ஊர்களின் வளர்ச்சி நிலையே காலவோட்டத்தில் நாடுகளாகின.  
வணிகத் தொடர்பாடுகளை தொடர்ந்து ஊர்களின் நடுவே வணிக மையங்களாக வளர்ச்சி பெற்ற இடங்கள் நகரங்களாக மாற்றம் பெற்றன. ஊர்கள் பெரும்பாலும் சிற்றூர்களுக்கும், நகரங்களுக்கும் இடைப்பட்ட அளவைக் கொண்டவை. புறநடையாக சில பெரிய ஊர்கள் சிறிய நகரங்களிலும் அளவிற் பெரியவையாக இருப்பதுண்டு, ஊர்கள் பொருளாதார இயல்புகளின் அடிப்படையில் நகரங்களினின்றும் வேறுபடுகின்றன. அதாவது ஊர்கள் விவசாயப் பொருளாதாரத்தை அடிப்படையாகக் கொண்டுள்ளன. விவசாயப் பொருளாதாரம் என்னும்போது, மீன்பிடித்தல் போன்ற அடிப்படையான தொழில் முயற்சிகளையும் உள்ளடக்கும்.
# ஊர்

## இலங்கையின் வரலாற்றின் முதல் ஊர்

இலங்கை வரலாற்று தகவல்களை உள்ளடக்கிய காலத்தால் முற்பட்ட நூலான மகாவம்சத்தின் கூற்றுக்கிணங்க விசயனும் அவனது நண்பர்கள் 700 பேரும் தம்பபண்ணிக்கு (இன்றைய இலங்கையின் மன்னார் பகுதி) வந்தடைந்த பொழுது ஒரு பெண்ணை (யாக்கினி) கண்டதாகவும், அவளை பின் தொடர்ந்து விசயனின் நண்பர்கள் ஒவ்வொருவராக சென்றவிடத்தில் ஒரு கிராமமும் நாயும் இருந்ததாகவும், அங்கே ஒரு மரத்தடியில் துறவி வடிவில் குவேனி நூல் நூற்றுக்கொண்டிருந்தாள் போன்ற தகவல்கள், விசயன் இலங்கைக்கு வரும் முன்பே இலங்கை தம்பபண்ணியில் மக்கள் குடியிருப்பு இருந்தது எனும் தகவலை தருகிறது.
# மின்கம்பி

**மின்கம்பி** மின்காந்த சத்தியை எடுத்துசெல்ல மின்சுற்றுகளில் பயன்படுகின்றது. மின்சுற்றுக்களில் உள்ள கூறுகளை இணைப்பது மின்கம்பி ஆகும். மின்கம்பி நீள் உருளை வடிவில் மின்கடதும் தன்மை உள்ள பொருள் கொண்டு உருவாக்கப்படுகின்றது. அடிப்படையில் மின்கம்பி ஒரு மின்கடத்தி ஆகும். ஓரச்சு வடம், இரு கம்பி வடம், நுண்கீற்று தடம் என பல வகை மின்கம்பிகள் மின்சுற்றுக்களில் பயன்படுகிறது.
# மின்கம்பி

## நுட்பியல் சொற்கள்

- மின்காந்த சத்தி - Electromagnetic Energy
- மின்சுற்று - Electric Circuit, Electronic Circuit
- கூறுகள் - Components
- நீள் உருளை - Cylinder
- மின்கடத்தி - Conductor
- வடம் - Cable
- ஓரச்சு வடம் - Coaxial Cable
- நுண்கீற்று தடம் - Microstrip Line
# தகவற் பரிமாற்றத்திற்கான தமிழ் நியமக் குறியீட்டு முறை

**தகவற் பரிமாற்றத்திற்கான தமிழ் நியமக் குறியீட்டு முறை** என்பது கணினி சார் தேவைகளுக்கு தமிழ் எழுத்துக்களை பயன்படுத்துவதற்கென உருவாக்கப்பட்ட, எட்டு பிட் அடிப்படையில் அமைந்த ஆங்கிலம்-தமிழ் என இரு மொழிகளை கையாளத்தக்க ஒரு எழுத்து குறிமுறை நியமமாகும். இக்குறிமுறையின் பெயர் ஆங்கிலத்தில் சுருக்கமாக (திஸ்கீ) **TSCII** (Tamil Standard Code for Information Interchange) என்றவாறு குறிப்பிடப்படுகிறது. தமிழில் *திசுகி* எனவும் *தகுதரம்* (**த**மிழ் **கு**றியீட்டுத் **தரம்**) எனவும் வழங்கப்படும் இதுவே முதன்முதல் தமிழில் உலகம் தழுவிய திறந்த இணைய உரையாடல் மூலம் தரப்படுத்தப்பட்டு உருவாக்கப்பட்ட குறிமுறை நியமமாகும்.  
ASCII குறிமுறையில் அமைந்த ஆங்கில எழுத்துக்களின் மேலாக, எழுத்துரு ஒன்றினை பயன்படுத்தி தமிழ் எழுத்துக்களை கணினியில் பயன்படுத்திவந்த காலத்தில், தமிழ் - ஆங்கிலம் என இரு மொழிகளையும் பயன்படுத்தி ஆவணமொன்றினை தொகுப்பது மிகக் கடினமான வேலையாக இருந்தது. தமிழ் எழுத்து குறிமுறை வரலாற்றில், இவ்வாறான சிக்கல்மிக்க *ஒருமொழி* ASCII குறிமுறையின் போதாமையை களைந்து உருவாகிய அடுத்தக்கட்ட படிமுறை வளர்ச்சியே *தகுதரம்*. ASCII குறிமுறை அட்டவணையில் ஆங்கில எழுத்துக்கள், இன்றியமையாக் குறியீடுகள் தவிர்ந்த ஏனைய இட ஒருக்கீடுகளில் தமிழ் எழுத்துக்களை பிரதியீடு செய்தலே *தகுதரம்* குறிமுறையின் அடிப்படையாகும். தொடக்கத்தில் ஆங்கில எழுத்துக்களுக்கான ஒதுக்கீட்டிலேயே தமிழ் எழுத்துக்களை உள்ளீடு செய்த முறைமையைக் காட்டிலும் இது முன்னேற்றகரமானதாகவும், இருமொழி கையாட்சிக்கு எளிமையானதாகவும் இருந்தது.  
இந்த இட ஒதுக்கீட்டினை கீழ்க்காணும் படம் தெளிவாக விளக்குகிறது.  
பல்வேறு தொழிநுட்ப சிக்கல்களையும் களைந்து தற்போது இக்குறிமுறையின் நடப்பு வெளியீடான *பதிப்பு 1.7* புழக்கத்திலிருக்கிறது. இக்குறிமுறையை பயன்படுத்தி தமிழை கணினியில் உள்ளிடுவதற்கு சிறப்பான உள்ளீட்டு முறைகளும் மென்பொருட்களும் தேவைப்படும்.  
பின்வரும் உள்ளீட்டு மென்பொருட்கள் இதற்குப் புகழ்பெற்றவை:  
**GNU/Linux இயங்குதளத்துக்கானவை**  
- தமிழ் GTK IM  
- SCIM  
**Windows இயங்குதளத்துக்கானவை**  
- ஈ கலப்பை  
- முரசு அஞ்சல்  
- நளினம்  
இக்குறிமுறைக்கான பல்வேறு வடிவங்களில் அமைந்த எழுத்துருக்களும் தற்போது இணையத்தில் தரவிறக்க கிடைக்கின்றன. இவ்வகை எழுத்துருக்கள் **TSC_** என்ற முன்னொட்டுடன் ஆரம்பிக்கும்.  
பன்மொழி குறிமுறையான ஒருங்குறியின் வருகைக்குபிறகு இருமொழி குறிமுறையான *தகுதரத்தின்* பயன்பாடு அருகி வருகிறது. ஒருங்குறி முறையைக் கையாள முடியாத இயங்குதளங்கள், மென்பொருட்கள் போன்றவற்றில் தமிழை வினைத்திறனுடன் கையாள்வதற்கு இன்றும் *தகுதரமே* உதவி செய்து வருகிறது. தற்போது ஒருங்குறி முறைக்கும் சேர்த்து பயன்படுத்தக்கூடிய *தகுதரம்* எழுத்துருக்கள் கிடைப்பிலுள்ளன. இவ்வகை எழுத்துருக்கள் **TSCu_** என்ற முன்னொட்டுடன் தொடங்கும்.
# தகவற் பரிமாற்றத்திற்கான தமிழ் நியமக் குறியீட்டு முறை

## ஆவணங்களின் குறியீடை மாற்றுதல்

கனூ iconv கருவி வழியாக TSCII ஆவணங்களின் குறியீடை மாற்றுதல் எப்படி என்பதை கீழே காணலாம்
<source lang="BASH">
$ iconv -f utf-8 -t tscii input_file.utf8 > output_file.tscii
</source>
எதிர் திசையில் குறியீடை மாற்ற **-f** <-> **-t** இடம் மாற்றவும்.